নিউইয়র্ক (ইউএনএ): যুক্তরাষ্ট্র প্রবাসী সিলেটের বিয়ানীবাজার উপজেলাবাসীদের অন্যতম সামাজিক সংগঠন ‘বাংলাদেশ বিয়ানীবাজার সামাজিক ও সাংস্কৃতিক সমিতি ইউএসএ ইনক’র আসন্ন নির্বাচনের ভোটার রেজিষ্ট্রেশনকে কেন্দ্র করে সঙ্কট দেখা দিয়েছে। ফলে বিভক্ত হয়ে পড়ছেন নিউইয়র্কের বিয়ানীবাজারবাসী। অভ্যন্তরীণভাবে এই সঙ্কট সমাধানের উদ্যোগ নেয়া হলেও ১৭ আগষ্ট বৃহস্পতিবার সৃষ্ট সঙ্কটের অবসান হয়নি। সমিতির বর্তমান কার্যকরী কমিটির দাবী তারা গঠনতন্ত্র মেনেই সংগঠন পরিচালনা করছেন। অপরদিকে একটি পক্ষ বর্তমান কমিটি গঠনতন্ত্র মেনে চলছেন না বলে অভিযোগ করছেন। উদ্ভুত পরিস্থিতিতে উভয়ই পক্ষই সংগঠনের উপদেষ্টা পরিষদ সহ মুরব্বীদের হস্তক্ষেপ কামনা করে সৃষ্ট সঙ্কটের সমাধান কামনা করেছেন।